Όσκαρ Β΄ της Σουηδίας

Ο Όσκαρ Β΄ (σουηδ. Oscar II, 21 Ιανουαρίου 1829 - 8 Δεκεμβρίου 1907) του Οίκου των Μπερναντότ ήταν βασιλιάς της Σουηδίας (1872-1907), καθώς και βασιλιάς της Νορβηγίας (1872-1905).http://www.britannica.com/biography/Oscar-IIhttp://www.royaltymonarchy.com/opinion/articles/baltzersen2.htm 

Βιογραφία
Ο Όσκαρ Φρειδερίκος γεννήθηκε στις 21 Ιανουαρίου 1829 και ονομάστηκε δούκας του Οστεργκότλαντ. Γονείς του ήταν ο Όσκαρ Α΄ της Σουηδίας και η Ιωσηφίνα ντε Μπωαρναί, κόρης του Ευγένιου, Δούκα του Λόιχτενμπεργκ.

Εντάχθηκε στο Πολεμικό Ναυτικό σε ηλικία έντεκα ετών και το 1845 απέκτησε το βαθμό του υποπλοιάρχου. Αργότερα σπούδασε στο Πανεπιστήμιο της Ουψάλα, όπου διακρίθηκε στα μαθηματικά. Στις 13 Δεκεμβρίου 1848 έγινε επίτιμο μέλος της Βασιλικής Ακαδημίας Επιστημών της Σουηδίας.http://www.nobelprize.org/nobel_organizations/nobelfoundation/history/lemmel/

Στις 6 Ιουνίου 1857 παντρεύτηκε στο Μπίμπριχ της Γερμανίας τη Σοφία του Νάσσαου, με την οποία απέκτησε τέσσερα παιδιά. Από το 1859, όταν και ο πατέρας του πέθανε, βρισκόταν στην πρώτη θέση για τη διαδοχή του σουηδικού θρόνου, καθώς ο αδελφός του, Κάρολος ΙΕ´, δεν είχε αποκτήσει απογόνους.http://www.unofficialroyalty.com/king-oscar-ii-of-sweden/

Στις 18 Σεπτεμβρίου 1872 διαδέχθηκε τον αδελφό του στο θρόνο της Σουηδίας και της Νορβηγίας. Παρότι ο βασιλιάς και η Αυλή είχαν έδρα στη Σουηδία, ο Όσκαρ έκανε μια προσπάθεια να μάθει άπταιστα νορβηγικά, αν και από την αρχή κατάλαβε τις βασικές δυσκολίες για τη διατήρηση της ένωσης μεταξύ των δύο χωρών.

Τα πολιτικά γεγονότα που οδήγησαν στην ειρηνική διάλυση της ένωσης μεταξύ της Νορβηγίας και της Σουηδίας το 1905 δεν θα μπορούσαν να επιτευχθούν χωρίς τη διακριτικότητα και την υπομονή του ίδιου του Βασιλιά.http://www.kongehuset.no/artikkel.html?tid=28688 Έτσι, καθαιρέθηκε από βασιλιάς της Νορβηγίας στις 7 Ιουνίου 1905 από το Νορβηγικό Κοινοβούλιο και απαρνήθηκε το τέως αξίωμά του 26 Οκτωβρίου του ίδιου έτους. Ο ίδιος προέτρεψε, μάλιστα, στους πρίγκιπες της Σουηδίας να μην αποδεχτούν τη θέση του βασιλιά της Νορβηγίας.

Οικογένεια
Νυμφεύτηκε το 1857 τη Σοφία, κόρη του Γουλιέλμου του Νάσσαου, και είχε τέσσερα τέκνα:
 Γουσταύος Ε΄ (1858 - 1950), Βασιλιάς της Σουηδίας.
 Όσκαρ (1859 - 1953), Δούκας του Γκότλαντ, μετέπειτα Κόμης του Βίσμποργκ.
 Κάρολος (1861 - 1951), Δούκας του Βαίστεργκαιτλαντ.
 Ευγένιος (1865 - 1947), Δούκας του Ναίρκε.

 Πρόγονοι  

Παραπομπές

}

Κατηγορία:Βασιλείς της Σουηδίας
Κατηγορία:Οίκος των Μπερναντότ
Κατηγορία:Προτεστάντες μονάρχες